## Naredba o popisu zemalja, njihovih područja ili dijelova iz kojih je dozvoljen uvoz u ili provoz određenih vrsta živih životinja

### NN 92/2012 (8.8.2012.), Naredba o popisu zemalja, njihovih područja ili dijelova iz kojih je dozvoljen uvoz u ili provoz određenih vrsta živih životinja

MINISTARSTVO POLJOPRIVREDE

2132

Na temelju članka 17. stavka 3. Zakona o veterinarstvu (»Narodne novine«, broj 41/07 i 55/11) ministar poljoprivrede donosi

NAREDBU

O POPISU ZEMALJA, NJIHOVIH PODRUČJA ILI DIJELOVA IZ KOJIH JE DOZVOLJEN UVOZ U ILI PROVOZ ODREĐENIH VRSTA ŽIVIH ŽIVOTINJA

I.

Dozvoljen je uvoz u ili provoz kroz Republiku Hrvatsku pošiljaka određenih vrsta živih životinja podrijetlom iz zemalja, njihovih područja ili dijelova ukoliko se nalaze na popisu zemalja navedenih u Prilogu ove Naredbe koji je njezin sastavni dio, te ukoliko nije na snazi zabrana uvoza i provoza određenih životinjskih vrsta vezana uz zdravlje životinja.

II.

Ova Naredba odnosi se na sljedeće životinjske vrste: domaća goveda (uključujući vrste Bubalus i Bison te njihove križance), domaće ovce (Ovis aries) i domaće koze (Capra hircus), domaće svinje (Sus scrofa), divlje Suidae, Tayassuidae and Tapiridae, životinje iz reda Artiodactyla (osim goveda – uključujući vrste Bubalus i Bison i njihove križance), Ovis aries, Capra hircus, Suidae i Tayassuida), i porodice Rhinocerotidae i Elephantidae.

III.

Uvoz u ili provoz kroz Republiku Hrvatsku pošiljaka iz točke I. i II. ove Naredbe ne odnosi se na životinje iz država članica Europske unije.

IV.

Danom stupanja na snagu ove Naredbe prestaje važiti Naredba o popisu zemalja zemalja, njihovih područja ili dijelova iz kojih je dozvoljen uvoz u i provoz određenih vrsta živih životinja (»Narodne novine«, broj 106/010).

V.

Ova Naredba stupa na snagu danom objave u »Narodnim novinama«.

Klasa: 011-02/12-01/88

Urbroj: 525-10/0486-12-1

Zagreb, 26. srpnja 2012.

Ministar

Tihomir Jakovina, v. r.

PRILOG

Popis zemalja, njihovih područja ili dijelova iz kojih je dozvoljen uvoz u ili provoz kroz Republiku Hrvatsku određenih vrsta živih životinja

|  |  |  |  |  |  |
| --- | --- | --- | --- | --- | --- |
| ISO kod – Ime zemlje | Kod područja | Opis zemlje, njenog područja ili dijela | Vrsta životinje | | Posebni uvjeti |
|  |  |  | Obrazac certifikata | Dodatna jamstva |  |
| 1 | 2 | 3 | 4 | 5 | 6 |
| CA – Kanada | CA-0 | Cijelo područje | POR-X |  | IVb IX V |
|  | CA-1 | Cijelo područje, osim Okanagan Valley regije Britanske Kolumbije opisane kako slijedi:  – od točke na granici između Kanade i Sjedinjenih Američkih Država 120° 15’ zemljopisne dužine, 49° zemljopisne širine  – sjeverno do točke 119° 35’ zemljopisne dužine, 50° 30’ zemljopisne širine  – sjeveroistočno do točke 119° zemljopisne dužine, 50° 45’ zemljopisne širine  – južno do točke na granici između Kanade i Sjedinjenih Američkih Država 118° 15’ zemljopisne dužine, 49° zemljopisne širine | BOV-X,  OVI-X,  OVI-Y  RUM (\*) | A |
| CH – Švicarska | CH-0 | Cijelo područje | BOV-X, BOV-Y, RUM, POR-X, POR-Y, OVI-X, OVI-Y |  |  |
| CL – Čile | CL-0 | Cijelo područje | BOV-X,  OVI-X,  RUM |  |  |
|  |  |  | POR-X, SUI | B |  |
| GL – Grenland | GL-0 | Cijelo područje | OVI-X, RUM |  | V |
| IS – Island | IS-0 | Cijelo područje | BOV-X, BOV-Y RUM, OVI-X, OVI-Y |  |  |
|  |  |  | POR-X, POR-Y | B |  |
| ME – Crna Gora(1) | ME-0 | Cijelo područje |  |  | I |
| MK – Makedonija(1) | MK-0 | Cijelo područje |  |  | I |
| NZ – Novi Zeland | NZ-0 | Cijelo područje | BOV-X, BOV-Y, RUM, POR-X, POR-Y OVI-X, OVI-Y |  | III V |
| PM – Sveti Petar i Mikelon | PM-0 | Cijelo područje | BOV-X, BOV-Y, RUM, OVI-X, OVI-Y CAM |  |  |
| RS – Srbija(\*\*)(1) | RS-0 | Cijelo područje |  |  | I |
| (\*) Isključivo za žive životinje osim životinja iz vrste cervidae (jeleni).  (\*\*) Ne uključuje Kosovo.  (1) Dozvoljen je provoz živih životinja, koje se upućuju izravno na klanje ili živih goveda za tov koje su podrijetlom iz države članice EU i koje su namijenjene uvozu u Republiku Hrvatsku ili drugu državu članicu EU. | | | | | |

Značenje oznaka u tablici:

I: za provoz preko područja treće zemlje živih životinja, koje se upućuju izravno na klanje ili živih goveda za tov koje su podrijetlom iz države članice EU i koje su namijenjene uvozu u Republiku Hrvatsku ili drugu državu članicu EU, u kamionima na koje je stavljena plomba sa serijskim brojem.

Broj plombe mora biti upisan na veterinarski certifikat koji je izdan u skladu s obrascem za odnosnu vrstu životinja za klanje.

Plomba mora po dolasku na graničnu veterinarsku postaju ulaska u Republiku Hrvatsku biti neoštećena i broj plombe upisan u TRACES sustav.

Goveda za tov moraju biti prevezena izravno na gospodarstvo odredišta određeno od strane nadležnog veterinarskog tijela odredišta. Te se životinje ne smiju premještati s gospodarstva osim neposredno na klanje.

II: područje koje ima status službeno slobodnog od tuberkuloze za izvoz u EU živih goveda za tov i/ili rasplod.

III: područje koje ima status službeno slobodnog od bruceloze u svrhu izvoza u EU živih goveda za tov i/ili rasplod.

IVa: područje koje ima status službeno slobodnog od enzootske goveđe leukoze u svrhu izvoza u EU živih goveda za tov i/ili rasplod.

IVb: područje s odobrenim gospodarstvima koja imaju status službeno slobodnih od enzootske goveđe leukoze u svrhu izvoza u EU živih goveda za tov i/ili rasplod.

V: područje koje ima status službeno slobodnog od bruceloze u svrhu izvoza u EU živih ovaca i koza za tov i/ili rasplod.

VI: zemljopisna ograničenja:

VII: područje koje ima status službeno slobodnog od tuberkuloze u svrhu izvoza u RH živih životinja iz reda Artiodactyla (osim goveda (ukljčujući vrste Bubalus i Bison i njihove križance), Ovis aries, Capra hircus, Suidae i Tayassuida), i porodice Rhinocerotidae i Elephantidae.

VIII: područje koje ima status službeno slobodnog od bruceloze u svrhu izvoza u RH živih životinja iz reda Artiodactyla (osim goveda (uključujući vrste Bubalus i Bison i njihove križance), Ovis aries, Capra hircus, Suidae i Tayassuida), i porodice Rhinocerotidae i Elephantidae.

IX: područje koje ima status službeno slobodnog od bolesti Aujeszkog u svrhu izvoza u RH živih domaćih svinja (Sus scrofa) namijenjenih uzgoju i/ili proizvodnji nakon uvoza.

X: za provoz preko područja Republike Hrvatske živih goveda koja se otpremaju izravno u treće zemlje u kamionima na koje je stavljena plomba sa serijskim brojem. Provoz je dozvoljen do izlazne granične veterinarske postaje samo glavnim cestama bez zaustavljanja. Broj plombe mora biti upisan u TRACES sustav.

BOV-X: domaća goveda (uključujući vrste Bubalus i Bison te njihove križance) namijenjene uzgoju i/ili proizvodnji nakon uvoza.

BOV-Y: domaća goveda (uključujući vrste Bubalus i Bison te njihove križance) namijenjene klanju nakon uvoza.

OVI-X: domaće ovce (Ovis aries) i domaće koze (Capra hircus) namijenjene uzgoju i/ili proizvodnji nakon uvoza.

OVI-Y: domaće ovce (Ovis aries) i domaće koze (Capra hircus) za klanje nakon uvoza.

POR-X: domaće svinje (Sus scrofa) namijenjene uzgoju i/ili proizvodnji nakon uvoza.

POR-Y: domaće svinje (Sus scrofa) namijenjene nakon uvoza.

RUM: životinje iz reda Artiodactyla (osim goveda (uključujući vrste Bubalus i Bison i njihove križance), Ovis aries, Capra hircus, Suidae i Tayassuida), i porodice Rhinocerotidae i Elephantidae.

SUI: divlje Suidae, Tayassuidae and Tapiridae.

CAM: životinje iz porodice Camelidae.

Dodatna jamstva:

A: jamstva vezana uz testove na bolest plavog jezika i epizootsku hemoragijsku bolest provedenim na životinjama kako je traženo u važećem veterinarskom certifikatu za odnosnu vrstu životinja.

B: jamstva vezana uz testove na vezikularnu bolest svinja i klasičnu svinjsku kugu provedenim na životinjama kako je traženo u važećem veterinarskom certifikatu za odnosnu vrstu životinja.

C: jamstva vezana uz test na brucelozu provedenom na životinjama kako je traženo u važećem veterinarskom certifikatu za odnosnu vrstu životinja.

Naredba, NN 92/2012-2132